Óhætt er að segja að penninn hafi verið á lofti hjá ÍBV í gær þegar 8 peyjar skrifuðu undir samning við ÍBV í fótboltanum . Þetta eru þeir Arnar Breki Gunnarsson , Borgþór Eydal Arnsteinsson , Björgvin Geir Björgvinsson , Daníel Már Sigmarsson , Leó viðarsson , Magnús Sigurnýjas Magnússon , Sigurlás Máni Hafsteinss og Tómas Bent Magnússon . Knattspyrnuráð karla leggur ríka áherslu á að skapa verkefni fyrir alla og eru þrjú lið sem við höfum til þess ; M.fl. ÍBV , 2. flokkur ÍBV og KFS . Hið síðast nefnda er vissulega sjálfstætt lið en mun vinna náið með ÍBV . Tengingu hefur verið komið á milli þessara liða og er hún með þessum hætti : Helgi Sig er þjálfari m.fl . Ian Jeffs er aðstoðarþjálfari m.fl. og þjálfari 2. flokks . Gunnar Heiðar Þorvaldsson er þjálfari KFS og aðstoðarþjálfari 2. flokks . Með þessu ættu allir að vera með puttann á púlsinum og er markmiðið að efnilegir leikmenn fái þau tækifæri sem þeir eiga skilið . Til hamingju með samningana strákar og áfram ÍBV !